C 44/26
LV
Eiropas Savienības Oficiālais Vēstnesis
28.1.2022.
V (Atzinumi)
PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU
EIROPAS KOMISIJA Iepriekšējs paziņojums par koncentrāciju (Lieta M.10301 – CVC / ETHNIKI) (Dokuments attiecas uz EEZ)
(2022/C 44/11)
1.
Komisija 2022. gada 20. janvārī saņēma paziņojumu par ierosinātu koncentrāciju, ievērojot Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — CVC Capital Partners SICAV-FIS S.A. (“CVC”, Luksemburga), — The Ethniki Hellenic General Insurance Company S.A. (“Ethniki”, Grieķija).
Uzņēmums CVC Apvienošanās regulas 3. panta 1. punkta b) apakšpunkta nozīmē iegūst pilnīgu kontroli pār uzņēmumu Ethniki.
Koncentrācija tiek veikta, iegādājoties daļas.
2.
Attiecīgie uzņēmumi veic šādu uzņēmējdarbību:
— CVC, tā meitasuzņēmumi un saistītie uzņēmumi ir privātīpašumā esošas sabiedrības, kas konkrētu ieguldījumu fondu un platformu uzdevumā sniedz ieguldījumu konsultāciju pakalpojumus un/vai pārvalda ieguldījumus.
Viens no CVC portfeļuzņēmumiem ir Hellenic Healthcare Group (“HHG”), kas Grieķijā pārvalda sešas privātas slimnīcas, — Ethniki ir jauktas apdrošināšanas sniedzējs, kas galvenokārt darbojas Grieķijā un ierobežotā apmērā – Kiprā un Rumānijā.
Uzņēmuma darbība aptver dažādus dzīvības un nedzīvības apdrošināšanas produktus, apdrošināšanas produktu pārdošanu un – nelielā apmērā – pārapdrošināšanu.
Mērķuzņēmums pašlaik pieder Grieķijas Nacionālajai bankai (National Bank of Greece, NBG) un tiek pārdots atbilstīgi NBG pārstrukturēšanas plānam, kas saskaņots ar Komisiju. 3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
4.
Komisija aicina ieinteresētās trešās personas iesniegt tai savus iespējamos apsvērumus par ierosināto darījumu.
Apsvērumiem jānonāk Komisijā ne vēlāk kā 10 dienu laikā pēc šīs publikācijas datuma.
Vienmēr jānorāda šāda atsauce: M.10301 – CVC / ETHNIKI (1) OV L 24, 29.1.2004, 1. lpp.
(“Apvienošanās regula”).